1. Мәҡәлдең дауамын яҙығыҙ: *Белдең бер һүҙ..* ***Яуап: Белдең бер һүҙ, белмәһәң мең һүҙ.***
2. Телмәр эшмәкәрлегенең дүрт төрөн һанап китегеҙ? **Яуап:Телмәр эшмәкәрлегенең төрҙәре: уҡыу, яҙыу, һөйләү, тыңлау (аудирование)**
3. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;,*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)* ***Яуап:Пассив лексикаға( ҡатламға) ҡарай.( архаизм)***

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә? **Яуап: был һүҙҙәр шиғырҙа антоним булып тора. Был ҡапма- ҡаршы ҡуйып һүрәтләү күренешен антитеза тип йөрөтәләр.**

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ. **Яуап: ҡылымдар: йырлай алмам, йәшәй алмам, булайым. Беренсе затта .**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала? **Яуап: бындай ярҙамлыҡ һүҙҙәр ярҙамсы һүҙ төркөмдәре (бәйләүес, теркәүес, киҫәксә) тип атала.**
2. Тыныш билдәләрен ҡуйығыҙ, аңлатығыҙ: *ғилем ҡош аҡыл ҡанат.* ***Яуап:Ғилем-ҡош, аҡыл- ҡанат. Эйә лә, хәбәр ҙә бер үк һүҙ төркөмөнән килгәнгә һыҙыҡ ҡуйыла, ҡош һәм ҡанат һүҙҙәре тиң хәбәрҙәр шуға өтөр ҡуйыла.***
3. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ. **Яуап:шул- күрһәтеү алмашы;әллә нимә-билдәһеҙлек алмашы.**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

**Яуап: инеш һөйләмдәр йәйә эсендә яҙыла.**

1. ***Көнөн*** *яуа,* ***төнөн*** *яуа,*

*Аҙна яуа бер тоташтан,*

*Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала? **Яуап: был һүҙҙәр антонимдар булып килгәндәр.**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй? **Яуап: бер составлы , атама һөйләмдәр.**
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән? **Яуап: был һүҙҙәр ҡылым һүҙ төркөмөнән килгәндәр.**
3. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ. **Яуап: зәңгәр- төҫтө белдерә, яҡты- яҡтылыҡ, нурлы мәғәнәһендә, ғорур-килеш- килбәте төҙ , маһайыусан, нескә- нәҙек, ыуалырға ғына торған.**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора**?. Яуап: ф хәрефе.**

Б) Дәрес аҙағы ни менән бөтә? **Яуап: с хәрефе менән**

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? **Яуап: 7 ҡош, сөнки тауыҡ һәм әтәс йөҙә белмәй.**

15. ***Унлап, һигеҙләп*** һандарының төрөн билдәләгеҙ**? Яуап: был һандар сама һандары.**

16. Биш ***баш*** умарта, ете ***дана*** китап. Билдәләнгән һүҙҙәр нисек атала? **Яуап: уларҙы нумератив һүҙҙәр йәки үлсәү һүҙҙәре тип аталайҙар.**

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай? **Яуап: был һүҙҙәр сифаттар, яһалма сифаттар**.

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ?

**Яуап: ҡурай үҙе еңел генә уйын ҡоралы, ә унда уйналған көй ҡайғылы, халыҡтың ҡанлы- яулы үткәне тураһындалыр, тип уйлайым**.

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала? Яуап: бындай һүҙбәйләнештәрҙе нығынған һүҙбәйләнештәр тип атайҙар.( фразеологик берәмектәр)**

20. *Айыу майы һөртөү* – мәғәнәһен аңлатығыҙ. Яуап: был нығынған һүҙбәйләнеш, мәғәнәһе: урлау.